b'\n_START_ARTICLE_\nConflans-Sainte-Honorine\n_START_SECTION_\nHistorie\n_START_PARAGRAPH_\nKommunen fikk opprinnelig sitt navn fordi den ligger der elva Oise flyter sammen med Seinen. Landsbyen fikk tillegget \xc2\xabSainte Honorine\xc2\xbb i det 13. \xc3\xa5rhundre etter den kvinnelige helgen sankt Honorina fra begynnelsen av 300-tallet. Hennes relikvier hadde v\xc3\xa6rt oppbevart p\xc3\xa5 stedet siden 876._NEWLINE_Delvis p\xc3\xa5 grunn av sin strategiske beliggenhet ble Conflans-Sainte-Honorine ansett som hovedstaden for de franske innenlandske vannveier, og p\xc3\xa5 den h\xc3\xb8yre bredden av Seinen ligger det fremdeles rekker av lektere, selv om de n\xc3\xa5 hovedsakelig er i bruk som husb\xc3\xa5ter. Hvert \xc3\xa5r i juni feirer byen Pardon national de la batellerie til minne om stedets tidligere viktige rolle for innenlands skipsfrakt.'